Йордан Стубел
Баба Марта сърдита

chitanka.info

Баба Марта сърдита

Кукуряка попита:

— Де е твойто сестриче,

мъниното кокиче,

че го няма тъдява

утром рано да става?

— Мари, Марто, къде е —

ей го де се белее.

Сгушило се и чака

бръмбарите в трънака.

Аз го викам — не чува,

като че се надува.

Вчера рано в гората

търсиха го децата.

Днеска пусти ергени

свиха китка от мене,

а пък то е, горкичко,

в снеговете самичко.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.